โจรบุกเดี่ยว ชิง5.4ล. หน้าเอทีเอ็ม
ปืนจี้พนักงาน บริษัทขนเงิน หนีได้ลอยนวล,บุกเดี่ยวจี้ชิงเงินสด 5.4 ล้านบาทหน้าตู้เอทีเอ็ม สองพนักงานของบริษัท แซมโก้ ขับรถขนมาเตรียมใส่ตู้เอทีเอ็มของแบงก์ไทยพาณิชย์ ขณะที่คนร้ายนั่งรถ จยย.ดักรอ พอสบจังหวะที่ทั้งสองนำถุงเงินออกจากรถรีบเดินปรี่เข้าหาชักปืนจ่อบังคับชิงเอาเงินทั้งจากในตู้เอทีเอ็มกับถุงบรรจุเงินอุ้มใส่ลังพ่วงท้าย จยย.ซิ่งหนีลอยนวล หลังเกิดเหตุสั่งระดมกำลังตามล่าแต่ไร้วี่แววคาดเป็นคนในพื้นที่,โจรบุกเดี่ยวปล้นชิงเงินแบงก์ขณะเตรียมใส่ตู้เอทีเอ็มได้ไปกว่า 5 ล้านบาท รายนี้เปิดเผยเมื่อเวลา 10.20 น. วันที่ 27 มี.ค. ร.ต.ท.ชัยวัฒน์ หิรัญเกื้อ รอง สว. (สอบสวน) สภ.เมืองชลบุรี รับแจ้งเกิดเหตุคนร้ายบุกเดี่ยวจี้ชิงเงินจากรถขนเงินของบริษัท สยาม แอดมินิสเทรทีฟ แมเนจเม้นท์ จำกัด หรือแซมโก้ บริเวณหน้าตู้เอทีเอ็มของธนาคารไทยพาณิชย์ ในซอย 11 หมู่ 4 ต.หนองข้างคอก รีบรายงานผู้บังคับบัญชาทราบ ไปสอบสวนที่เกิดเหตุพร้อม พล.ต.ต.กิตติพงษ์ เงามุข รอง ผบช.ภ.2 พ.ต.อ.รณชัย จินดามุข รอง ผบก.สส.ภ.2 พ.ต.ท.วิโรจน์ แย้มปราศรัย สว.สส.กก.สส.ภ.จ.ชลบุรี,พ.ต.ท.สันติ ชูเชิด รอง ผกก. (สส.) สภ.เมืองชลบุรี พ.ต.ท.เชาว์ ต่ายใหญ่จีด สว.สส. พ.ต.ท.คมน์สรณ์ มาบำรุง รอง ผกก. (ป.) พ.ต.ท.นธเดช ท่าไชย สวป. พ.ต.ต.สำเริง แนวอินทร์ สว. (สอบสวน) สภ.เมืองชลบุรีและเจ้าหน้าที่กองพิสูจน์หลักฐานภาค 2,บริเวณหน้าตู้เอทีเอ็มของธนาคารไทยพาณิชย์ตั้งอยู่หน้าห้างเทสโก้ โลตัส เอ็กซ์เพรส สาขาหนองข้างคอก พบนายวุฒิชัย ประกอบสุข อายุ 26 ปี อยู่บ้านเลขที่ 141/5 หมู่ 9 ต.หนองปรือ อ.บางละมุง จ.ชลบุรี กับนายบรรหาญ เที่ยงธรรม อายุ 28 ปี อยู่บ้านเลขที่ 255 หมู่ 8 ต.กุดชุม อ.กุดชุม จ.ยโสธร ทั้งสองเป็นพนักงานเติมเงินตู้เอทีเอ็มของบริษัท สยาม แอดมินิสเทรทีฟ แมเนจเม้นท์ จำกัด หรือ แซมโก้ ยืนรอให้การกับเจ้าหน้าที่ด้วยสีหน้าที่ยังตื่นตกใจ,จากการสอบสวนเบื้องต้นทั้งสองให้การว่า นายบรรหาญทำหน้าที่ขับรถขนเงินของบริษัทแซมโก้และนายวุฒิชัยทำหน้าที่เปิดตู้เอทีเอ็มเพื่อนำเงินสดบรรจุตู้เอทีเอ็ม โดยขับรถออกจากบริษัทแซมโก้ที่ศูนย์เงินสดพัทยาสาย 2 ต.หนองปรือ อ.บางละมุง จ.ชลบุรี ซึ่งรับผิดชอบเติมเงินสดตามตู้เอทีเอ็มของธนาคารไทยพาณิชย์ในพื้นที่ จ.ชลบุรี ก่อนเกิดเหตุเวลา 08.00 น.เศษ ขับรถขนเงินมาจอดริมฟุตปาท หน้าตู้เอทีเอ็ม แต่ทั้งสองยังไม่ลงจากรถเพราะสังเกตเห็นชายไม่น่าไว้วางใจยืนใกล้กับตู้เอทีเอ็ม กระทั่งชายคนดังกล่าวเดินจากไป,ขณะเดียวกันเหลือบไปเห็นชายอีกคนรูปร่างสูงใหญ่ สวมหมวกกันน็อก กางเกงขายาวลายพราง นั่งคร่อมรถ จยย. ท้ายรถมีลังสี่เหลี่ยมเหมือนลังใส่ผลไม้ติดไว้จอดไม่ไกลกันแต่ไม่ได้สนใจ ทั้งสองจึงลงจากรถ ขนถุงใส่เงินลงจากรถไปวางที่หน้าตู้เอทีเอ็ม จากนั้นนายวุฒิชัยไขกุญแจเปิดตู้เอทีเอ็มแล้วดึงกล่องบรรจุเงินเตรียมนำเงินในถุงเติมใส่กล่องของตู้ วินาทีนั้นชายที่นั่งคร่อมรถ จยย.พ่วงท้ายเดินปรี่เข้ามาหาชักปืนพกแบบแมกกาซีนจี้บังคับนายบรรหาญ หมอบลงกับพื้นแล้วสั่งให้นายวุฒิชัยดึงกล่องบรรจุเงินชนิดใบละ 1,000 บาท กับใบละ 500 บาทออกจากตู้เอทีเอ็มออกมา 2 กล่อง แต่นายวุฒิชัยพยายามขัดขืนเลยถูกคนร้ายตะคอกใส่ เร็วๆหน่อยสิวะ นายวุฒิชัยเลยดึงกล่องบรรจุเงินออกจากตู้ 2 กล่อง ใส่ถุงขนเงิน ซึ่งในถุงมีกล่องบรรจุธนบัตรใบละ 1,000 บาท กับใบละ 500 บาท 3 กล่อง ทั้งหมด 5 กล่อง รวมเป็นเงิน 5.4 ล้านบาท ก่อนคนร้ายอุ้มถุงบรรจุเงินโยนใส่ลังหลังรถ จยย.ก่อนขี่หลบหนีไป,พล.ต.ต.กิตติพงษ์ เงามุข รอง ผบช.ภ.2 กล่าวว่า จากการตรวจที่เกิดเหตุและจากการสอบปากคำทั้งสองคาดว่าคนร้ายใช้รถ จยย.แบบผู้หญิง เครื่องยนต์ไม่แรงน่าจะเป็นคนในพื้นที่และมีการวางแผนเตรียมการมาอย่างดี ขณะนี้ได้สั่งการให้ พ.ต.อ.รณชัย จินดามุข รอง ผบก.สส.ภ.2 พ.ต.ท.คมน์สรณ์ มาบำรุง รอง ผกก. (ป.) สภ.เมืองชลบุรี และ พ.ต.ท.สันติ ชูเชิด รอง ผกก. (สส.) สภ.เมืองชลบุรี ร่วมกับ พ.ต.ท.เชาว์ ต่ายใหญ่จีด สว.สส.ภ.จ.ชลบุรี นำกำลังแต่ละหน่วยออกสืบสวนแกะรอยหาตัวคนร้ายในทันทีแล้ว โดยตรวจกล้องวงจรปิดในที่เกิดเหตุและพื้นที่ใกล้เคียง,ต่อมาเวลา 15.00 น. วันเดียวกัน พล.ต.ต.กิตติพงษ์ เงามุข รอง ผบช.ภ.2 เรียกประชุมชุดสืบสวนทุกหน่วยประชุมที่ห้องประชุม ศปก.ภาค 2 หลังการประชุม พล.ต.ต.กิตติพงษ์เปิดเผยว่า จากการตรวจดูกล้องวงจรปิดตามเส้นทางที่คาดว่า คนร้ายหลบหนีมีความคืบหน้าบางส่วน คาดว่าคนร้ายไม่ได้ลงมือเพียงคนเดียวอาจมีผู้อื่นเกี่ยวข้องด้วย ส่วนชุดติดตามคดีมีทั้งหมด 3 ชุดคือ ชุดสืบสวนภาค 2 ชุดสืบสวน ภ.จ.ชลบุรี และชุดสืบสวน สภ.เมืองชลบุรี พร้อมกับตรวจสอบคดีปล้นรถขนเงินที่ จ.ชลบุรี เมื่อปี 2557 ว่าคนร้ายมีส่วนเกี่ยวข้องกันหรือไม่
บุกเดี่ยวจี้ชิงเงินสด 5.4 ล้านบาทหน้าตู้เอทีเอ็ม สองพนักงานของบริษัท แซมโก้ ขับรถขนมาเตรียมใส่ตู้เอทีเอ็มของแบงก์ไทยพาณิชย์ ขณะที่คนร้ายนั่งรถ จยย.ดักรอ พอสบจังหวะที่ทั้งสองนำถุงเงินออกจากรถรีบเดินปรี่เข้าหาชักปืน
ข่าวหน้า1,แซมโก้,ตู้เอทีเอ็ม,โจรบุกเดี่ยว,ชิงเงินสด,จี้,ปืนจี้,บริษัทขนเงิน,ข่าว,ไทยรัฐฉบับพิมพ์